السلام عليكم ورحمة الله وبركاته الاخوات كيف دايرين اليوم جايبة ليكم خبر حملي والحمد لله وحده لا شريك له كيفما تتعرفو انه وقع لي اجهاض وبفضل الله سبحانه وتعالى حملت ثاني وبلا دوا ربي كبير وعوضني ولله الحمد كما ينبغي لجلاله ولعظيم سلطانه حمدا طيبا كثيرا مباركا فيه وتنطلب من الله العلي القدير يحفظ حملي من كل شر ويثبتو ليا ويرزقني ذرية صالحة معافاة وحسنة الخلق والخلقة. اختي ام محمد يحيى والله العظيم اختي مكنت متاكدة راني حامل حتى مشيت الطبيب واكد لي حملي يمكن نكون كنت شاكة بنسبة 50 في المائة وكنت حاسة بنسبة 99 بالمائة لدرجة خفت الصيام ياثر على الطفل حتى قبل منمشي لطبيب وكتبت موضوع تنسال فيه الاخوات وشكي خلاني نكتب موضوع اخر تنسول فيه الاخوات المجهضات شحال باش تعطلت عليهم العادة واجوبتهم خصوصا ان نجيمة البيضاء قالت لي بانها تعطلت عليها اكتر من شهرين حتى صحابت راسها حامل ومن بعد نزل عليها.. قلت صافي يمكن انا فحالها.. ولكن بعض الاعراض وقت لي في حملي الاول اكدتلي انني ممكن نكون حامل وفي نهاية هاد الاسبوع من بعد شي غثيان خلعني حيت في حملي الاول محسيتش بيه كاااع بالاضافة الى كلامك اختي سعيدة انني يجب ان ارى الطبيب خفت تكون عندي شي حاجة توكلت على الله سبحانه ومشيت وتاكدت من حملي دارلي الطبيب غير تلفزة البطن معرفتش شنو سميتها... هذا مكان اختي محمد يحى على فكرة راني درت تست المنزل وطلع مفيه وااالو هذا الي خلاني نكون ومنمشيش طبيب.. ايوا هذا مكاان طلبي الله يسهل ليكم كامليين ويعطيكم على قد نيتكم عفاااكم عفااكم دعيو معايا ربي ثبت حملي وحفظو ليا من كل شر كيفما دعيتو معايا في الاول دعيو معايا دبا العقوبة لكل وحدة فيكم ربي سهل ليها